DIRECȚIA JUDEȚEANĂ DE SPORT DOLJ Anexa 2

**RAPORT ACTIVITATE**

 ***2023***

Direcția Județeană de Sport Dolj, este serviciu public deconcentrat al Agenției Naționale pentru Sport, cu personalitate juridică, înființată în baza O.G nr. 121/2021 și care se organizează și funcționează în baza H.G nr.198/2022.

Scopul și obiectul de activitate:

- Direcția Județeană de Sport Dolj asigură implementarea la nivel județean a strategiei și politicilor Guvernului în domeniile sportului.

- Direcția Județeană de Sport Dolj colaborează cu autoritățile administrației publice locale și alte instituții publice, pentru organizarea și promovarea activităților sportive.

În realizarea obiectului sau de activitate, DJS Dolj îndeplinește următoarele atribuții specifice:

- asigura punerea în aplicare la nivelul județului, a Programului de guvernare, a strategiei și programelor Agenția Națională pentru Sport în domeniile sportului;
- urmărește aplicarea și controlul respectării actelor normative din domeniile sportului;

- colaboreaza cu celelalte institutii deconcentrate, cu organe de specialitate ale administrației publice centrale, cu autoritățile administrației publice locale, cu alte instituții publice, cu persoane juridice de drept public sau privat, române sau străine;

- elaborează calendarul anual de acțiuni de sport proprii și în parteneriat și îl supun aprobării conducerii Agenției Naționale pentru Sport;

- acționeaza în colaborare cu autoritățile administratiei publice locale pentru dezvoltarea bazei materiale din centrele de agrement, precum și pentru modernizarea și optimizarea serviciilor pentru sport;

- asigură sprijin de specialitate pentru realizarea de programe și proiecte pentru sport de către instituții publice locale;

- colaborează, cooperează și dezvoltă parteneriate cu persoane fizice și juridice, în vederea îndeplinirii obiectivelor în domeniile sportului;

- oferă informații și acordă consiliere în domeniile sportului;

- organizează, participă, monitorizează și evaluează acțiunile în domeniile sportului;
- finanțează programe de sport din bugetul propriu al direcției și poate derula programe de sport finanțate din bugetul Ministerului Sportului.

În realizarea obiectului său de activitate, în domeniul sportului, DJS Dolj are următoarele atribuții principale:

- ține evidența structurilor sportive fără personalitate juridică din județ, prin înscrierea acestora în Registrul Sportiv;

- colaborează cu inspectoratul școlar, unitățile de învățământ și cu instituțiile de învățământ superior pentru organizarea și dezvoltarea sportului școlar și universitar, precum și pentru formarea și perfecționarea pregătirii profesionale a instructorilor sportivi;

- inițiază măsurile necesare pentru prevenirea violenței la manifestările sportive organizate în raza teritorială, precum și a dopajului în sport;

- sprijină cu mijloace materiale și financiare practicarea sportului pentru toți;

- îndrumă și controlează, din punct de vedere tehnico-metodic și de specialitate, structurile sportive din județ;

- supraveghează menținerea destinatiei bazelor sportive din domeniul public sau privat al statului sau al unităților administrativ-teritoriale, precum și a celor care au aparținut domeniului public și au intrat în circuitul privat;

- elaborează, pe baza propunerilor venite din partea factorilor cu atribuții în domeniul sportului, calendarul competițiilor sportive locale și județene și urmărește derularea acestora;

- organizează și finanțează acțiunile din calendarul sportiv propriu, acordând premii, titluri și medalii;

- organizează și finanțează etape județene ale campionatelor naționale la diferite discipline sportive, în limita bugetului aprobat;

- organizează baza de date și ține evidența sportivilor legitimați, sportivilor din loturi, a antrenorilor, arbitrilor și a celorlalți specialiști;

- sprijină activitatea structurilor sportive din teritoriu, pe lângă care funcționează centre naționale olimpice de pregatire a juniorilor;

- organizează cabinetul metodic județean și constituie fondul documentar de specialitate sportivă, în scopul perfecționării pregătirii profesionale a antrenorilor, instructorilor și arbitrilor.

**Domeniul SPORT:**

În perioada 01 ianuarie – 07 noiembrie 2023 Direcția Județeană de Sport Dolj a urmărit asigurarea unui cadru adecvat de desfășurare a activităților sportive pentru valorificarea şi afirmarea rolului educativ al sportului, a valențelor educative și morale ale acestuia.

Activitatea compartimentului de sport se desfăşoară în baza programelor:

P I – Sportul de performanță şi P II - Sportul pentru toţi.

INDICATORI AI ACTIVITĂŢII SPORTIVE

Centralizarea Calendarului sportiv județean, național în cadrul programelor Promovarea sportului de performanță (P1) şi Sportului pentru Toţi (P2)

|  |  |
| --- | --- |
| Programul | Programate |
| *Sportul de performanță* | 23 |
| *Sportul pentru toți* | 47 |
| T o t a l | 70 |

Asociaţii Sportive fără personalitate juridică la nivelul județului – 462 (noiembrie 2023); cluburi sportive 278 (la data de 07.11.2022 conform Agenția Națională pentru Sport).

DJS Dolj a acordat sprijin logistic unui număr de 21 structuri sportive, cu sau fără personalitate juridică, ce au dorit să obțină Certificatul de Identitate Sportivă.

Au fost eliberate în anul 2023, de către DJS Dolj, 2 Certificate de Identitate Sportivă pentru asociațiile sportive fără personalitate juridică.

 Au fost actualizate bazele de date cu Asociațiile și Cluburile Sportive din județul Dolj.

 A fost actualizată baza de date cu Bazele sportive aflate în proprietatea statului.

Direcția Județeană de Sport Dolj a participat la întâlnirile Comisiei de Acțiune Împotriva Violenței în Sport a județului Dolj cu reprezentanții echipelor de fotbal din liga I și liga a II-a, întâlniri ce au avut ca scop informarea cluburilor privind respectarea măsurilor de ordine și prevenirea violenței, precum și obligațiile ce le revin la evenimentele ce intenționează să le organizeze.

A fost omologată pentru competiții oficiale baza sportive Sala Corneliu Andrei Stroe (baschet, volei).

Au fost verificate bazele sportive în vederea respectării regulamentelor federațiilor cu privire la desfășurarea de compețitii sportive oficiale, la: Sala Polivalentă, Stadion fotbal Filiași, Stadionul Ion Oblemenco, Centrul Turistic pentru Agrement și Sport Dolj și Stadionul FC U Craiova.

 Principalele acțiuni sportive organizate în parteneriat cu structurile sportive din județ, în perioada 1 ianuarie – 07 noiembrie 2023:

Proiectul Hercules - 20-24.02.2023 – 76 participanți

Memorialul Dumitru Popescu – scrimă - 29-30.04.2023 – 185 participanți

Memorialul Daniel Blendea - volei - 22-23.04.2023 – 50 participanți

Cupa Marin Bistriceanu – fotbal - 25.04.2023 – 80 participanți

Cupa Primăverii – șah - 14.05.2023 – 19 participanți

Crosul Corneliu Andrei Stroe – 06.05.2023 - 659 participanți

Magia Dansului - 27.05.2023 – 120 participanți

Turneu final volei și minivolei - 24-28.05.2023 – 96 participanți

Ziua Mișcării (Zilele Craiovei) - 02.06.2023 – 825 participanți

Artă prin mișcare – karate - 10.06.2023 – 150 participanți

Cupa Băniei – șah - 01.06.2023 – 86 participanți

Cupa Ion Oblemenco – fotbal - 02-04.06.2023 – 450 participanți

Crosul Ziua Olimpică - 10.06.2023 – 504 participanți

Summer Sport - 19.06-28.07 - 523 participanți

Memorialul Vlad Marcel – lupte – 05-06.05.2023 - 215 participanți

Pedală în Bănie - 05-06.05.2023 - 115 participanți

Proiectul Hercules - 17-21.07.2023 – 118 participanți

Cupa DJS – natație - 02.09.2023 – 90 participanți

Semimaratonul Craiovei - 22.09.2023 - 1200 participanți

Craiova SportFest By Night - 29.09.2023 – 1200 participanți

Olimpiada de fotbal - 01.09 – 30.11 – 1512 participanti

**PROIECTE ALE DIRECȚIEI JUDEȚENE DE SPORT DOLJ**

**SUMMER SPORT**

În perioada 19 iunie – 28 iulie 2023, Direcția Județeană de Sport Dolj a organizat a X-a ediție a proiectului „SUMMER SPORT”. Acesta a avut drept scop inițierea copiilor cu vârste între 5 și 14 ani la diferite discipline sportive, prin cursuri gratuite derulate în serii de câte două săptămâni (10 ședințe ).

 În acest an proiectul a fost susținut financiar de către Primăria Municipiului Craiova și Consiliul Local Craiova si au fost puse la dispoziție bazinul de înot de la Water Park și Stadionul de Atletism.

Cursurile s-au desfășurat la 14 discipline sportive, după cum urmează:

1. Atletism – Stadionul de atletism
2. Badminton – Sala Corneliu Andrei Stroe
3. Baschet – Colegiul Național Carol I, Școala gimnazială Nicolae Bălcescu Craiova și Sala Corneliu Andrei Stroe
4. Dans – Căsuța lui Peticel
5. Fotbal – Decathlon Craiova
6. Fotbal fete – Colegiul Național Carol I
7. Gimnastică – Sala Corneliu Andrei Stroe
8. Karate – Sala Karate LPS P.Trișcu Craiova
9. Natație – Water Park Craiova
10. Scrimă – Sala Scrimă LPS P.Trișcu Craiova
11. Șah – Sala de șah Voința
12. Tenis – Baza sportivă Voința și Decathlon
13. Tenis de masă – Sala CSS Craiova
14. Volei – Sala Colegiul Național Nicolae Titulescu

Pentru buna desfășurare a proiectului au fost derulate următoarele:

1. Implementare platformă înscrieri
2. Achiziție tricouri
3. Achiziție materiale sportive
4. Contractare prestări servicii cu structuri sportive.

La proiectul SUMMER SPORT, ediția a X-a s-au înscris un număr de 668 copii și au participat efectiv un număr de 523 copii, fiind repartizați în 48 grupe de inițiere.

În seria I s-au înscris un număr de 230 copii și au participat efectiv un număr de 201 copii, fiind repartizați în 16 grupe de inițiere.

În seria II s-au înscris un număr de 210 copii și au participat efectiv un număr de 158 copii, fiind repartizați în 16 grupe de inițiere.

În seria III s-au înscris un număr de 228 copii și au participat efectiv un număr de 164 copii, fiind repartizați în 16 grupe de inițiere.

 *Pe parcursul celor nouă ediții desfășurate, au beneficiat de aceste cursuri un număr de 3790 copii și tineri, după cum urmează:*

*Ediția I-a – 393 la 4 discipline sportive (dans, baschet, fotbal, volei)*

*Ediția a II-a – 249 la 7 discipline sportive (dans, handbal, șah, volei, baschet, fotbal, karate)*

*Ediția a III-a – 373 la 6 discipline sportive (dans, șah, volei, baschet, fotbal, karate)*

*Ediția a IV-a – 446 la 7 discipline sportive (dans, handbal, șah, volei, baschet, fotbal, karate)*

*Ediția a V-a – 324 la 7 discipline sportive (*fotbal, baschet, tenis de masă, dans, șah, volei și karate)

*Ediția a VI-a – 514 la 7 discipline sportive (*înot*,* fotbal, baschet, dans, șah, volei și karate)

*Ediția a VII-a – 336 la 6 discipline sportive (*fotbal, baschet, dans, șah, volei și karate)

*Ediția a VIII-a – 248 la 5 discipline sportive (*fotbal, baschet, dans, volei și karate)

*Ediția a IX-a – 796 la 8 discipline sportive (*fotbal, baschet, tenis, natatie, dans, șah, volei și karate)

*O parte din beneficiarii acestui program se regăsesc acum ca sportivi în cadrul cluburilor sportive din Craiova.*

**UNDE DUC COPILUL LA SPORT?**

În anul 2022 s-a lansat interfața web pe pagina oficială a Direcției Județene de Sport Dolj - „Unde duc copilul la sport?”, cu scopul de a veni în sprijinul părinților cu oferta de inițiere la diferite ramuri de sport.

***Date tehnice:***

* Pagina a fost accesată de 3172 de ori de la data lansării de un număr de 1634 utilizatori unici.
* Au fost introduse un număr de 165 de antrenori de la 54 de cluburi și asociații sportive, la 36 ramuri sportive.

Interfața este foarte intuitivă și ușor de utilizat. Prin selectarea unei ramuri de sport dorite și a anului de naștere al copilului, pe ecran va fi afișată o hartă cu locațiile de desfășurare a cursurilor de inițiere, precum și o listă cu datele de contact ale antrenorilor.

**CRAIOVA SPORTFEST – ediția a VIII-a**

În perioada 23-30 septembrie 2023 s-a desfășurat Săptămâna Europeană a Sportului, o inițiativă a Comisiei Europene, menită să promoveze sportul și activitatea fizică în Europa, sub motto-ul [#BeActiv](https://www.facebook.com/hashtag/beactive?__eep__=6&__cft__%5b0%5d=AZVMGsLk8cXhfwzOz20ZvJvEVYQLGl2ZVPZ-4s2sJLlzqXNm5n1keZcMOWVKinc1p9NF0eQCZElHQCrWi6m_-nmf-B9g3yM0j7Oo4d41fQOKbtkzH1vx9-LUujHWRZBGmrMa1EEHK8MePt8g1w3oxPjElxZ2lf6UX3-uEa48RQiRa3UmVQTZ_ifHGOMMAGjJUWqGDqfHe1N7DBHmCaH33YFR&__tn__=*NK-y-R)e.

D.J.S. Doj, împreună cu structurile sportive partenere, au organizat în data de 29 septembrie 2023, între orele 19,00 – 23,00, pe Stadionul de Atletism „Nicolae Mărășescu” evenimentul „Craiova SportFest – BeActive Night”

La acțiune au participat aproximativ un număr de 1200 persoane.

Au fost organizate activități la 17 discipline sportive (atletism, badminton, baschet, dans, aerobic, arte marțiale, fotbal, gimnastică, handbal, judo, karate, lupte, scrimă, tenis, tir cu arcul, volei și șah) si 2 ateliere demonstrative de prim ajutor si antidrog. Au fost alături un număr de 24 structuri sportive si 8 instituții și ONG-uri partenere.

Parteneri:

Instituții și ONG – uri: Primăria Municipiului Craiova, Inspectoratul Școlar Județean Dolj, Facultatea de Educație Fizică și Sport, Convenția Organizațiilor Studențești, Rotary Club Craiova, Crucea Roșie -Filiala Dolj, Centrul de Prevenire, Evaluare și Consiliere Antidrog Craiova, Sânziana - Apă cu Ozon Craiova.

**Crosul Ziua Olimpică**

**Direcţia Judeţeană de Sport Dolj având ca parteneri Comitetul Olimpic și Sportiv Român și Academia Olimpică Română – filiala Dolj a organizat acțiunea „Crosul Ziua Olimpică” -** ediţia a XXVIII-a**.**

Crosul s-a desfășurat în data de 10 iunie 2023 pe aleile din Parcul Nicolae Romanescu.

Au participat 505 persoane.

Alături de organizatori s-au alăturat următorii parteneri: Primăria Craiova, Facultatea de Educația Fizică și Sport Craiova, Convenția Organizațiilor Studențești Craiova, Clubul Sportiv Municipal Craiova, Liceul cu Program Sportiv Petrache Triscu Craiova, Crucea Roșie Craiova, Centrul de Prevenire, Evaluare și Consiliere Antidrog Dolj, Colegiul Național Militar Tudor Vladimirescu Craiova, Bacolux Hotels, Water Park Craiova.

 Scopul acestei activităţi este celebrarea înființării Comitetului Olimpic Internațional ce a avut loc în anul 1894 la Sorbona.

La acest eveniment s-au acordat premii, constând în tricouri și medalii ce au fost acordate de Comitetul Olimpic și Sportiv Român, Academia Olimpică Română și Direcția Județeană de Sport Dolj. De asemenea s-au mai acordat premii prin tombolă - premii acordate de SC Bacolux Hotels România și Water Park Craiova

**Domeniul TINERET :**

 Dat fiind contextul în care s-a derulat activitatea de tineret – lipsa de susţinere financiară a programelor P1 şi P2, esenţiale pentru implementarea politicii guvernamentale de tineret la nivel local, angajaţii Compartimentului de tineret s-au axat pe indeplinirea următoarelor obiective :

* 1.Menţinerea colaborării cu structuri locale de şi pentru tineret ( grupuri informale de tineri, ONG –uri de şi pentru tineret).
* 2. Creşterea vizibilităţii proiectelor locale dedicate tinerilor.
* 3. Desemnarea de reprezentanţi la acţiunile care au avut drept scop îmbunătăţirea legislaţiei locale, ai cărei beneficiari au fost tinerii.
* 4. Încurajarea participării voluntare la proiectele realizate de autorităţile publice locale şi de instituţii cu atribuţii în domeniul tineretului.

Pentru îndeplinirea acestor obiective acţiunile desfăşurate de **Compartimentul de tineret în anul 2023 au fost** :

 Susţinerea cu logistică a proiectelor derulate de grupuri informale de tineri şi de ONG de şi pentru tineret, oferirea de spaţii cu titlu gratuit pentru derularea de acţiuni incluse în proiectele structurilor locale de şi pentru tineret ( sediul Centrului de Tineret Craiova şi Giurgiţa ), participarea consilierului de tineret în calitate de specialist în proiectele structurilor locale de şi pentru tineret, realizarea de informări în instituţii de învăţământ despre evenimente importante pentru tineri ( Ziua Naţională a Tineretului, Ziua Internaţională a Tineretului ),informări despre oportunităţile de dezvoltare personală a tinerilor prin implicarea lor voluntară în acţiuni în beneficiul acestora derulate de autorităţile publice locale.

Numarul de interactiuni prin intermediul proiectelor derulate au fost de circa 2500 .